  Майя Бывальцева 7-тӥ коньывуонэ Удмуртиын «МедПоддЕРжка» ӵектос выльысь ужаны кутскиз. Нырысетӥ нуналаз ик Ижкарын 70-лэсь трос адями волонтёр сямен эмчиослы юрттыны мылкыд каремез сярысь ивортӥз. Со сярысь элькун тӧролэн но кивалтэтлэн пресс-службазы ивортӥз. 32 аресъем Еленалэн верамезъя, со кылем арын ик ӵектосысь волонтёръёс борды итӥськыны малпа вал, но пӧртэм мугъёсъя ӧз быгаты. Соин ик туэ луонлык кылдэм бере ик вазиськиз. Кузпалы но нылпиослы малпанэлы дурбасьтӥзы. Валасько, «МедПоддЕРжкалэн» волонтёрез луыны капчи ӧвӧл, но кин, ми ке ӧм? Мынам адямиослы пайдаё луэме потэ, мынам улон шоры учконэ: юрттон тон, юрттозы тыныд Елена, «МедПоддЕРжка» ӵектослэн волонтёрезВолонтёръёс эмъяськонниосы пырисьёслэсь температуразэс мерталозы, регистратураын юрттозы. Автоволнтёръёс асьсэ машинаенызы эмчиосты висисьёс доры нулло, ужан нунал пумын доразы келяло. Рос-просгес ивортон 8(3412) 725-385 телефон номеръя 9 часысен 16 часозь басьтыны луоз. Ватсалом, 2020-тӥ арын коньывуонэ мытэм ӵектос улсын эмчиослы 700-лэсь трос волонтёръёс юрттӥзы.  Тегъёс: Мерлык Ижкар Удмуртия коронавирус волонтёръёс  